Samþykkt að mynda starfshóp um atvinnumál á Akranesi Á fundi bæjarstjórnar Akraness 15. desember sl. var samþykkt að mynda starfshóp til að vinna að atvinnu - og fjölskyldumálum í bæjarfélaginu . Sveinn Kristinsson bæjarfulltrúi fylgdi tillögunni úr hlaði fyrir hönd minnihluta bæjarstjórnar og Gunnar Sigurðsson forseti lagði til að bæjarráði yrði falin framkvæmd tillögunnar sem samþykkt var einróma á bæjarstjórnarfundinum . Í starfshópinn skulu kjörnir fimm fulltrúar , þrír frá bæjarstjórn og tveir fulltrúar almennra borgara . Meginviðfangsefni hópsins er að benda á leiðir til að efla atvinnu og auka ánægju bæjarbúa með því að setja tímabundið meiri kraft í viðkomandi málefni . Tillagan gerir ráð fyrir að verkefninu verði lagt til fimmtán milljónir króna á fjárhagsáætlun fyrir árið 2010 . Starfshópnum er ætlað að fjalla um atvinnumál á Akranesi í víðu samhengi , bæði tímabundin atvinnuátaksverkefni fyrir ungt fólk og önnur sem ætluð eru til að styrkja atvinnulífið í bænum til langframa . Hópurinn skal starfa með Akranesstofu , Vinnumálastofnun , stjórn ÍA og öðrum aðilum eftir því sem við á , en vinna í umboði bæjarráðs og undir stjórn þess . Í greinargerð með tillögunni segir að samdráttur í atvinnulífinu komi niður á einstaklingum og fjölskyldum og atvinnuleysi breyti högum fólks á neikvæðan hátt . Einkum sé ungt fólk viðkvæmt fyrir langtímaatvinnuleysi og er því mikilvægt að grípa til allra tiltækra ráða , til að brjóta upp óæskilegt lífsmynstur sem oft fylgir því að hafa ekkert fyrir stafni í lengan tíma . Á Vesturlandi voru um miðjan desember 590 manns atvinnulausir , þar af 355 á Akranesi , 182 karla og konur án vinnu eru 173 . Af þessum 355 eru 97 í einhverju hlutastarfi . Á aldrinum 16 - 26 ára eru 94 án atvinnu á Akranesi .